IMISLab/GreekWikipedia huggingface dataset:
Παύλος Γερουλάνος

Ο Παύλος Γερουλάνος (Αθήνα, 29 Μαΐου 1966) είναι Έλληνας πολιτικός, βουλευτής του ΠΑΣΟΚ την περίοδο 2009-12 και βουλευτής του ΠΑΣΟΚ - ΚΙΝΑΛ από το 2023. Διετέλεσε υπουργός Πολιτισμού και Τουρισμού στην κυβέρνηση Παπανδρέου του 2009, θέση που διατήρησε και στη μετέπειτα κυβέρνηση Παπαδήμου.

 Γεννήθηκε στην Αθήνα και είναι γιος του Μαρίνου Γερουλάνου, αυλάρχη της βασίλισσας Άννας Μαρίας, και της Αιμιλίας Καλλιγά, αρχαιολόγου και προέδρου του Μουσείου Μπενάκη. Νονοί του είναι οι θείοι του Παύλος και Ανδρέας Καλλιγάς. Από την πλευρά του πατέρα του είναι δισέγγονος του Μαρίνου Γερουλάνου ενώ απο την πλευρά της μητέρας του, δισέγγονος του Πέτρου Καλλιγά και του Αντώνη Μπενάκη καθώς και τρισέγγονος των Εμμανουήλ Μπενάκη και Παύλου Καλλιγά. Φοίτησε στο ελληνικό κολλέγιο του Λονδίνου. Σπούδασε ιστορία στο Κολλέγιο Ουίλιαμς (πτυχίο 1988) και πραγματοποίησε μεταπτυχιακές σπουδές στο τμήμα Δημόσιας Διοίκησης του Πανεπιστημίου Χάρβαρντ και στο τμήμα Διοίκησης Επιχειρήσεων του Πανεπιστημίου MIT (πτυχίο 1994).Εργάστηκε ως οικονομικός διευθυντής στην Photoelectron Corporation θυγατρική της Thermo Electron Corporation (1989-1992) και στις τράπεζες Alpha Finance και Barclays και με την επιστροφή του στην Ελλάδα (1994) ανέλαβε τη θέση του οικονομικού διευθυντή της οικογενειακής επιχείρησης ιχθυοτροφείων στην Κεφαλονιά και επόπτευσε την αναδιάρθρωση της εταιρείας. Από το 2004 έως το 2006 εργάστηκε ως σύμβουλος στην Egon Zehnder International. Η πρώτη του ανάμειξη με την πολιτική ήταν στις βουλευτικές εκλογές της Βρετανίας ως συνεργάτης του βουλευτή του Εργατικού Κόμματος, Γκρέβιλ Τζάνερ.Το 1999 έγινε σύμβουλος του τότε υπουργού Εξωτερικών, Γιώργου Παπανδρέου, και στη συνέχεια γενικός γραμματέας Αποδήμου Ελληνισμού μέχρι το 2004. Από το 2006 έως το 2009 ήταν διευθυντής του πολιτικού γραφείου του προέδρου του ΠΑΣΟΚ και τον Μάρτιο του 2008 έγινε γραμματέας του τομέα Επικοινωνίας του κόμματος. Στις βουλευτικές εκλογές του 2009 κατείχε την πέμπτη θέση του ψηφοδελτίου επικρατείας του ΠΑΣΟΚ και εξελέγη βουλευτής. Με τον σχηματισμό της κυβέρνησης Παπανδρέου διορίστηκε υπουργός Πολιτισμού και Τουρισμού, ενώ διατήρησε τη θέση του και στην κυβέρνηση Παπαδήμου. Στις 17 Φεβρουαρίου 2012 έθεσε την παραίτησή του στη διάθεση του πρωθυπουργού, με αφορμή ένοπλη ληστεία στο παλαιό αρχαιολογικό μουσείο της Ολυμπίας, το δεύτερο περιστατικό κλοπής σε μουσείο της χώρας μέσα σε διάστημα λίγων εβδομάδων, καθώς είχε προηγηθεί η κλοπή δύο πινάκων ζωγραφικής και ενός χαρακτικού από την Εθνική Πινακοθήκη, στις αρχές Ιανουαρίου 2012. Η παραίτησή του δεν έγινε δεκτή.Στις βουλευτικές εκλογές του 2012 απέτυχε να εκλεγεί βουλευτής. Στις δημοτικές εκλογές του 2019 ήταν υποψήφιος δήμαρχος για τον δήμο της Αθήνας, λαμβάνοντας ποσοστό 13,19% και την τρίτη θέση στον πρώτο γύρο.Στις εκλογές του Μαΐου και του Ιουνίου 2023 εξελέγη βουλευτής στην Α' Αθηνών με το ΠΑΣΟΚ-ΚΙΝΑΛ. Κατοικεί στο Κολωνάκι. Είναι νυμφευμένος με τη Λάρα Μπαράζι, κόρη Σύρου χριστιανού επιχειρηματία, και έχει δύο κόρες, την Τατιάνα και την Αλεξάνδρα. Παύλος Γερουλάνος
Νίκος Φιλανδαράκης

Ο Νίκος Φιλανδαράκης (1 Ιουλίου 1986) είναι Έλληνας αθλητής του στίβου, από την Ιεράπετρα. Αγωνίζεται στα 110μ. εμπόδια και στο μήκος. Το 2005 ήταν 4ος στους πανευρωπαϊκούς αγώνες εφήβων και νεανίδων. Ομάδα του αρχικά ήταν ο ΓΣ Λιβυκός Ιεράπετρας ενώ το 2008 πήρε μεταγραφή για την Ένωση Ατρομήτου Ρεθυμνιακού με τα χρώματα της οποίας αγωνίζεται.

 Τον Ιανουάριο του 2005 ο αθλητής του Λιβυκού πέτυχε πανελλήνιο ρεκόρ εφήβων με 7,92μ στα 60μ. με εμπόδια στην ημερίδα κλειστού στίβου, που έγινε στην Ιεράπετρα. Ατομικά του ρεκόρ είναι 7.80μ στο μήκος και 13.90 στα 110μ. με εμπόδια. Την επίδοση εκείνη πέτυχε στις 10 Ιουνίου 2005 στο Πανελλήνιο Πρωτάθλημα ανδρών και γυναικών στο ΟΑΚΑ όπου κατατάχθηκε 3ος με πανελλήνιο ρεκόρ εφήβων. Νωρίτερα, στο πανελλήνιο πρωτάθλημα εφήβων νεανίδων στις 21 Φεβρουαρίου 2004 στην Παιανία , πέτυχε 7.40 στο μήκος. Το 2006 σε ημερίδα στην Ιεράπετρα πέτυχε 8.09 στα 60 μ. εμπόδια. Στο μήκος, σε ημερίδα τον Ιανουάριο του 2008 στην γενέτειρά του πέτυχε την πρωτιά, με 7,28 μ. στην πρώτη του εμφάνιση με τον ΕΑΡ. Στο πανελλήνιο πρωτάθλημα ανδρών γυναικών του 2010 στην Πάτρα, ο Φιλανδαράκης ήταν 4ος στα 110 μ. με εμπόδια με 14.45. Στο Παγκόσμιο πρωτάθλημα εφήβων-νεανίδων του 2004 ο Φιλανδαράκης ήρθε 8ος . Το 2005 κατέλαβε την 4η θέση στους πανευρωπαϊκούς αγώνες εφήβων και νεανίδων στα 110 μ. εμπόδια και στους ίδιους αγώνες ήρθε 10ος στο μήκος. Τον Ιούνιο του 2009 στη Σούπερ Λιγκ που έγινε στη Λεϊρία, ο Φιλανδαράκης πέτυχε 14.19 στα 110μ. με εμπόδια, με αποτέλεσμα η επίδοσή του να δώσει στην Ελλάδα 2 βαθμούς και η χώρα να παραμείνει στην κατηγορία της Σούπερ Λιγκ. .
Δύο Αδέρφια: Ο Ντροπαλός και ο Γενναίος

Δύο Αδέρφια: Ο Ντροπαλός και ο Γενναίος (γαλλικά: Deux Frères, αγγλικά: Two Brothers) είναι μια ταινία του 2004, οικογενειακή περιπέτεια σε σκηνοθεσία: Ζαν-Ζακ Ανό. Σ' αυτή η ταινία πρωταγωνιστούν δύο τίγρεις που παίρνουν χωρισμένα κατά τη γέννηση, αλλά είναι ενωμένα, κάποια χρόνια αργότερα.

 Στην καρδιά της ζούγκλας, γεννιούνται δυο τιγράκια. Αν και δίδυμα, το ένα είναι ευγενικό και ντροπαλό, ενώ το άλλο τολμηρό και θαρραλέο. Λίγο μετά τη γέννησή τους όμως, χωρίζονται και οδηγούνται σε διαφορετικούς κόσμους. Μετά από χρόνια, μια στροφή της μοίρας ενώνει ξανά τα μονοπάτια τους και τα φέρνει αντιμέτωπα σε μια μονομαχία μέχρι θανάτου... Δύο Αδέρφια: Ο Ντροπαλός και ο Γενναίος στο IMDb
Κουραμαδίτικα Κέρκυρας

Η Κουραμαδίτικα είναι πεδινός οικισμός 72 κατοίκων (απογραφή 2011), σε υψόμετρο 64 μέτρων περίπου, στο κέντρο του νησιού της Κέρκυρας, κοντά στις παραλίες τόσο της ανατολικής όσο και της δυτικής ακτής. Απέχει περίπου 12,5 χλμ από την πόλη της Κέρκυρας. Μαζί με τους οικισμούς Άγιος Ιωάννης (598 κ.), Βασιλικά (278 κ.) και Αγία Τριάδα (192 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

 Στην περιοχή βρίσκονται καλλιέργειες, κυρίως αμπέλια και βοσκοτόπια. Εξάλλου ο οικισμός βρίσκεται στα ανατολικά της κοιλάδας του Ρόπα. Πρόκειται για μια πεδινή έκταση 10.000 στρεμμάτων, την μεγαλύτερη στη Κέρκυρα, με καλλιέργειες και κοπάδια. Παλιά ήταν έλος που αποξηράνθηκε και γι΄ αυτό ο παλιός δήμος με τα γύρω χωριά λεγόταν δήμος Παρελίων. Για τα έτη από 1981 και 1991 η απογραφή αναφέρεται σε πραγματικό πληθυσμό, ενώ για τα 2001 και 2011 σε μόνιμο. Το 1981, κατά την απογραφή, αναγνωρίζεται ο οικισμός «Κουραμαδίτικα» με 60 κατοίκους και προσαρτάται στην κοινότητα του Αγίου Ιωάννου. Το 1997, με την εφαρμογή του Σχέδιο Καποδίστριας (νόμος 2539/97) καταργείται η κοινότητα του Αγίου Ιωάννου και ο οικισμός προσαρτάται στο νεοσύστατο δήμο Παρελίων που έχει έδρα τον οικισμό Κοκκίνι. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από το δήμο Παρελίων, ο οποίος καταργείται και προσαρτάται στο δήμο Κέρκυρας.Σήμερα μαζί με τους οικισμούς Βασιλικά (278 κ.), Άγιος Ιωάννης (598 κ.) και Αγία Τριάδα (192 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.
Στιβ Μποργκ

Ο Στιβ Μποργκ (γεννηθείς στις 15 Μαΐου 1988) είναι διεθνής Μαλτέζος ποδοσφαιριστής, ο οποίος αγωνίζεται στη θέση του αμυντικού. Την περίοδο αυτή αγωνίζεται με τη Βαλέτα ΦΚ και την Εθνική Μάλτας.

 Το 2005 υπέγραψε με τη μαλτέζικη Μόστα ΦΚ. Αγωνίστηκε με την ομάδα αυτή μέχρι το 2009. Το 2009 υπέγραψε συμβόλαιο συνεργασίας με έναν από τους πιο πετυχημένους συλλόγους της Μάλτας, τη Βαλέτα ΦΚ. Πρωτάθλημα Μάλτας 2010-11 Κύπελλο Μάλτας 2009-10 Σουπερ Καπ Μάλτας 2010-11, 2011-12 Τον Οκτώβριο του 2011 πραγματοποίησε το ντεμπούτο του με την Εθνική Μάλτας στα πλαίσια αναμέτρησης για τα προκριματικά του Euro 2012 απέναντι στη Λετονία και τέσσερις μέρες αργότερα αγωνίστηκε στον αγώνα της χώρας του απέναντι στο Ισραήλ. Το 2012 είχε μέχρι τον Αύγουστο 3 συμμετοχές. http://www.national-football-teams.com/v2/player.php?id=48017 http://www.worldfootball.net/spieler_profil/steve-borg
100 Χρόνια Σινεμά

Στις 2 και 3 Σεπτεμβρίου του 1995 δώθηκαν στο Ωδείο Ηρώδου Αττικού δύο συναυλίες αφιερωμένες στα 100 χρόνια κινηματογράφου. Το πρώτο μέρος αφορούσε το διεθνή κινηματογράφο και περιείχε μελωδίες που "έντυσαν" διάσημες κινηματογραφικές ταινίες. Το δεύτερο μέρος ήταν ολόκληρο αφιερωμένο στη μουσική που έγραψε για τον κινηματογράφο ο Έλληνας συνθέτης Μίκης Θεοδωράκης. Η μουσική και τα τραγούδια εκτελέστηκαν από τη συμφωνική ορχήστρα της Ολλανδίας "The Metropole Orchestra" υπό τη διεύθυνση του Dick Bakker. Την ορχήστρα συμπλήρωναν με δύο μπουζούκια οι δεξιοτέχνες Λάκης Καρνέζης και Κώστας Παπαδόπουλος. Τραγούδησε ο Γιώργος Νταλάρας. Συμμετείχε η χορωδία Fons Musicalis υπο τη διεύθυνση του Κωστή Κωνσταντάρα. Η συναυλία ηχογραφήθηκε και κυκλοφόρησε σε διπλό CD απο την EMI CLASSICS. Το πρώτο CD περιέχει το αφιέρωμα στο διεθνή κινηματογράφο ενώ το δεύτερο, στο οποίο αναφέρεται αυτό το άρθρο, περιέχει το αφιέρωμα στον Μίκη Θεοδωράκη.

 Τα τραγούδια που περιέχει είναι τα εξής: Ο χορός των χαρταετών (από την ταινία "Η γειτονιά των Αγγέλων" , 1962) Όμορφη πόλη (στίχοι: Γιάννης Θεοδωράκης, απο την ταινία "Les Amants de Teruel", 1962) Ματωμένο φεγγάρι (ορχηστρικό) / Αροδαφνούσα (ορχηστρικό, μπουζούκι: Γιώργος Νταλάρας) / Χρυσοπράσινο Φύλλο (στίχοι: Λεωνίδας Μαλένης, απο την ταινία: "Το νησί της Αφροδίτης", 1966) Ο Αντώνης (ορχηστρικό) / Το γελαστό παιδί (στίχοι: Μπρένταν Μπίαν, απόδοση στα Ελληνικά: Βασίλης Ρώτας, από την Ταινία "Ζ" 1969) Αστέρι μου, φεγγάρι μου (στίχοι: Γιάννης Θεοδωράκης, απο την ταινία "Φαίδρα", 1962) Βρέχει στη φτωχογειτονιά (στίχοι: Τάσος Λειβαδίτης, απο την ταινία: "Συνοικία το όνειρο", 1960) Ο Μπελογιάννης (στίχοι: Γιάννης Θεοδωράκης, απο την ταινία: "Ο άνθρωπος με το γαρύφαλλο", 1980) Alone in the apartment (ορχηστρικό) / Δρόμοι Παλιοί (βασισμένο σε ποίημα του Μανώλη Αναγνωστάκη, από την ταινία: "Serpico", 1973) Libertadores 1 & 2 (Ορχηστρικά) / America Insurrecta (βασισμένο σε ποίημα του Pablo Neruda, απο την ταινία "Etat de siege", 1972) Καημός (στίχοι: Δημήτρης Χριστοδούλου, συμμετέχει ο Μίκης Θεοδωράκης, από την ταινία "Όμορφη Πόλη", 1962) Στην έκδοση που κυκλοφόρησε στο εξωτερικό υπήρχε επίσης το κομμάτι Ζορμπάς (από την ταινία "Zorba the Greek", 1964) Γιώργος Νταλάρας (δισκογραφία)
Λαγός

Ο λαγός (αρχ. ελλ.: λαγωός, λατ. ονομ.: Lepus) είναι γένος φυτοφάγων θηλαστικών, το οποίο ανήκει στην οικογένεια των λαγιδών. Το μήκος του κυμαίνεται από 50 εκ. με 75 εκ. Το βάρος του φτάνει τα 4-6 κιλά. Το τρίχωμά του αποτελείται από κοντές τρίχες σαν μαλλί και μακριές σαν στάχυα. Αλλάζει χρώμα ανάλογα με την εποχή και το περιβάλλον, και είναι γρήγορο και ευκίνητο ζώο. Τρέχει με 70 χιλιόμετρα την ώρα, αλλά ποτέ σε ευθεία, έτσι ώστε να παραπλανεί τους διώκτες του. Μπορεί να πηδήξει πάνω από 5 μέτρα. Κατοικεί σε ποικιλία βιότοπων, από ερήμους και εύφορες πεδιάδες και δασώδεις βουνοπλαγιές μέχρι την τάιγκα του βορρά. Είναι μάλλον νυκτόβια ζώα και τρέφονται γενικά με λαχανικά, καρπούς, σπόρους και τεύτλα.

 Γένος Lepus Υπογένος Macrotolagus Λαγός αντιλόπη, Lepus alleni Υπογένος Poecilolagus Χιονολαγός, Lepus americanus Υπογένος Lepus Αρκτικός λαγός, Lepus arcticus Λαγός της Αλάσκας, Lepus othus Ορεινός λαγός, Lepus timidus Υπογένος Proeulagus Μαυρόουρος λαγός, Lepus californicus Λαγός ο λεύκωψ, Lepus callotis Λαγός του Ακρωτηρίου, Lepus capensis Λαγός του Νότιου Μεξικού, Lepus flavigularis Μαύρος λαγός, Lepus insularis Λαγός σφουγγαρίστρα, Lepus saxatilis Λαγός της ερήμου, Lepus tibetanus Λαγός του Τολάι, Lepus tolai Υπογένος Eulagos Λαγός σκούπα, Lepus castroviejoi Λαγός του Γιουνάν, Lepus comus Λαγός της Κορέας, Lepus coreanus Κορσικός λαγός, Lepus corsicanus Ευρωπαϊκός λαγός, Lepus europaeus Ιβηρικός λαγός, Lepus granatensis Λαγός της Μαντζουρίας, Lepus mandschuricus Μαλλιαρός λαγός, Lepus oiostolus Ορεινός λαγός της Αιθιοπίας, Lepus starcki Λευκόουρος λαγός, Lepus townsendii Υπογένος Sabanalagus Λαγός της Αιθιοπίας, Lepus fagani Λαγός της σαβάνας, Lepus microtis Υπογένος Indolagus Λαγός του Χαϊνάν, Lepus hainanus Ινδικός λαγός, Lepus nigricollis Λαγός της Νοτιοανατολικής Ασίας, Lepus peguensis Υπογένος Sinolagus Κινέζικος λαγός, Lepus sinensis Υπογένος Tarimolagus Λαγός Γιάρκαντ, Lepus yarkandensis Incertae sedis Ιαπωνέζικος λαγός, Lepus brachyurus Λαγός της Αβυσσηνίας, Lepus habessinicus
Λατς

Το Λατς (lats, στον πληθυντικό: lati, κωδικός ISO 4217: LVL ή 428) ήταν νόμισμα της Λετονίας. Βραχυγραφείται με το Ls και υποδιαιρείται σε 100 σαντίμι (santīmi ενικός: santīms , πληθυντικός santīmi<προέρχεται από το γαλλικό centime). Από την 1η Ιανουαρίου του 2014, το Λατς αντικαταστάθηκε από το Ευρώ, με μια μεταβατική περίοδο δύο εβδομάδων. Η τελική ισοτιμία μεταξύ των δύο νομισμάτων ήταν €1 προς LVL 0,702804.

 Εισήχθη για πρώτη φορά το 1922 και αντικατέστησε το Λετονικό ρούβλι σε ισοτιμία του 1 λατς = 50 ρούβλια (rubļi). Το 1940, το λετονικό ρούβλι αντικαταστάθηκε από το σοβιετικό ρούβλι στην ίδια αξία, καθώς την χρονιά εκείνη η χώρα προσαρτήθηκε στην Σοβιετική Ένωση. Κυκλοφορούσαν κέρματα σε ονομαστικές αξίες των 1, 2, 5, 10, 20 & 50 σαντίμου, καθώς επίσης των 1, 2 και 5 λάτι. Τα 1, 2 & 5 σαντίμου ήταν από χαλκό, τα 10, 20 & 50 σαντίμου ήταν από νικέλιο, ενώ τα κέρματα του 1 λατς και άνω ήταν από ασήμι. Η Τράπεζα της Λετονίας τύπωσε χαρτονομίσματα το 1922 σε αξίες των 20, 25, 50, 100 και 500 λάτου. Επίσης τυπώθηκαν χαρτονομίσματα των 10 λάτου, τα οποία ήταν των 500 ρουβλίων, επανατυπωμένα με νέα ονομαστική αξία. Η κυβέρνηση άρχισε να τυπώνει χαρτονομίσματα το 1925 σε αξίες των 10 και των 20 λάτου. Το λατς επανεισήχθη το 1993, αντικαθιστώντας το λετονικό ρούβλι, το οποίο χρησιμοποιήθηκε για μικρή χρονική περίοδο έπειτα από την ανάκτηση της ανεξαρτησίας, σε ισοτιμία του 1 λατς προς 200 ρούβλια. Κυκλοφορούσαν κέρματα του 1 σαντίμς, 2 & 5 σαντίμι, 10, 20 & 50 σαντίμου, όπως και του 1 λατς και των 2 λάτι. Επίσης, κυκλοφορούσαν αναμνηστικά κέρματα των 2, 10, 20, 100 λάτου κατασκευασμένα από χρυσό και άργυρο. Μέλος της ΕΕ από την 1η Μαΐου 2004 και της Οικονομικής και Νομισματικής Ένωσης της ΕΕ, η Λετονία δεν ολοκλήρωσε άμεσα και το τρίτο στάδιο για την Ένωση αυτή. Η χώρα σκόπευε να υιοθετήσει ως νόμισμα το ευρώ το 2008, ώσπου ο επικεφαλής της Εθνικής Τράπεζας της Λετονίας πρότεινε το 2013 ως πιο ρεαλιστική ημερομηνία. Εξαιτίας της παγκόσμιας οικονομικής κρίσης, η βαλτική χώρα δέχθηκε πιέσεις από το Διεθνές Νομισματικό Ταμείο να σταματήσει την "κλειδωμένη" ισοτιμία της του λατς με το ευρώ. Η χώρα υιοθέτησε ως επίσημο νόμισμά της το Ευρώ στις 1 Ιανουαρίου του 2014. Η ισοτιμία ορίστηκε στο €1 = LVL 0,702804. Για μια περίοδο 2 εβδομάδων τα δύο νομίσματα συνυπήρχαν στη χώρα, για τη χρήση στις καθημερινές συναλλαγές των κατοίκων και των επισκεπτών της. Μετά τις 15 Ιανουαρίου, η χρήση του Λατς για εμπορικές συναλλαγές σταμάτησε. Η ανταλλαγή των Λατς με Ευρώ θα συνεχιστεί σε 302 συγκεκριμένα καταστήματα στη χώρα μέχρι τις 31 Μαρτίου του 2014, ενώ οι τράπεζες της χώρας θα ανταλλάσσουν Λατς με Ευρώ μέχρι τις 30 Ιουνίου. Μετά το τέλος της συγκεκριμένης ημερομηνίας μόνο η Τράπεζα της Λετονίας θα έχει τη δυνατότητα ανταλλαγής των Λάτι με Ευρώ. Στο εξωτερικό, οι τράπεζες θα μπορούν να ανταλλάσσουν το Λατς με Ευρώ μέχρι τις 28 Φεβρουαρίου του 2014. Το Λατς ήταν η τέταρτη νομισματική μονάδα με την μεγαλύτερη αξία μετά το Δηνάριο του Κουβέιτ, Δηνάριο του Μπαχρέιν και το Ριάλ του Ομάν. Λετονικά κέρματα ευρώ Λετονικά νομίσματα Ενημερωμένες συναλλαγματικές ισοτιμίες.
Κρατικός Αερολιμένας Σπάρτης

Ο Κρατικός Αερολιμένας Σπάρτης (συντομογραφίες: IATA: SPJ, ICAO: LGSP, ΥΠΑ: ΚΑΣΠ) είναι στρατιωτικό αεροδρόμιο που βρίσκεται 17 χιλιόμετρα (9 NM) νότια της Σπάρτης, στο Νομό Λακωνίας.

 Το αεροδρόμιο παραμένει αδρανές εδώ και τουλάχιστον 27 χρόνια, παρά τις κατά καιρούς προσπάθειες τοπικών φορέων για αξιοποίηση του. Ανήκει κατά χρήση στην Πολεμική Αεροπορία και κατά κυριότητα στο Υπουργείο Οικονομικών. Ως το 2008 υπήρχε εκεί κλιμάκιο της 359 MAEΔΥ. Από το 2009 είχε περάσει στην ιδιοκτησία του Γενικού Επιτελείου Αεροπορίας, το οποίο όμως δεν έχει εγκαταστήσει άλλα αεροσκάφη, υλικά ή συσκευές, γι’ αυτό άλλωστε δεν φρουρείται. Στις 11 Σεπτεμβρίου 2013, το ΓΕΑ το παραχώρησε στο δήμο Σπάρτης, που είχε υποβάλλει αίτηση στην Υπηρεσία Πολιτικής Αεροπορίας ώστε να το εκμεταλλευτεί. Ο έλεγχος από την ΥΠΑ για να δοθεί η άδεια έχει ξεκινήσει, κάτι που είναι εξαιρετικά χρονοβόρο μιας και υπάρχουν πολλές παράμετροι που πρέπει να ελεγχθούν. Για το λόγο αυτό, η ΥΠΑ δεν έχει καταχωρήσει τον αερολιμένα Σπάρτης (ΚΑΣΠ) στην κατηγορία των «Δημοτικών Αερολιμένων», στην οποία υπάγονται αυτοί της Κάσου (ΔΑΚΑ), της Λέρου (ΔΑΛΕ), της Σητείας (ΔΑΣΤ) και του Καστελλορίζου (ΔΑΖΟ) που λειτουργούν χωρίς προβλήματα. Αντίθετα, το περιλαμβάνει στην κατά μια βαθμίδα ανώτερη κατηγορία των «Κρατικών Αερολιμένων Εσωτερικών Συγκοινωνιών», στην οποία υπάγονται 26 αεροδρόμια. Από αυτά, πέντε βρίσκονται σε «λειτουργία υπό αναστολή», μεταξύ αυτών και της Σπάρτης. Τα υπόλοιπα μη λειτουργικά είναι του Αγρινίου (ΚΑΑΓ), της Ανδραβίδας (ΚΑΝΔ), του Επιταλίου (ΚΑΕΠ) και του Καστελλίου (ΚΑΤΛ). Το αεροδρόμιο βρίσκεται σε υψόμετρο 152 μέτρων (499 πόδια) από το επίπεδο της θάλασσας. Έχει έναν διάδρομο με κατεύθυνση 06L / 24R και ασφάλτινη επιφάνεια. Το μήκος του είναι 916 μέτρα (3005 πόδια) και το πλάτος του 23 μέτρα (75 πόδια). Στις 26 Ιουλίου 2014, ένα ιδιωτικό υπερελαφρό αμφίβιο αεροσκάφος κατέπεσε έξω από τον Αερολιμένα Σπάρτης. Το αεροσκάφος είχε ιταλικό νηολόγιο, ενώ είναι άγνωστος ο τόπος εκκίνησης του ταξιδιού, μιας και δεν είχε υποβληθεί ποτέ σχέδιο πτήσης. Το αεροσκάφος συνετρίβη λόγω λανθασμένου χειρισμού κατά την απογείωση, μετά από μικρή στάση που πραγματοποίησαν οι δύο επιβαίνοντες. Στο αεροσκάφος επέβαιναν δύο άτομα, ελληνικής καταγωγής, ηλικίας 52 και 35 ετών, οι οποίοι ανασύρθηκαν νεκροί από τον τόπο του ατυχήματος.
Λαίδη Περλέτ Λουίζι

Η Λαίδη Περλέτ Λουίζι (Pearlette Louisy, 8 Ιουνίου 1946-) ήταν γενική κυβερνήτρια στην Αγία Λουκία από το 1997 ως τις 31 Δεκεμβρίου 2017. Ως εκ τούτου εκπροσωπούσε τη Βασίλισσα της Αγγλίας.

 Γεννήθηκε στο χωριό Λαμπορί το 1946 και σπούδασε Γλωσσολογία στα πανεπιστήμια των Δυτικών Ινδιών (στα Μπαρμπάντος) και του Κεμπέκ. Στην τελευταία πόλη έκανε και μεταπτυχιακές σπουδές με υποτροφία, στον κλάδο της Γλωσσολογίας και συγκεκριμένα της Διδακτικής της Γλώσσας. Το 1991 ξεκίνησε διδακτορικό στην Εκπαίδευση στο Πανεπιστήμιο του Μπρίστολ. Το 1999 της απονεμήθηκε τιμητικό ντοκτορά στη Νομική από το ίδιο πανεπιστήμιο. Μεγάλη είναι η συνεισφορά της στην ανάπτυξη της εκπαίδευσης στη χώρα της, καθώς το μεγαλύτερο μέρος της ζωής της εργάστηκε ως δασκάλα. Μεταξύ άλλων, δίδαξε γαλλικά και έγινε πρύτανης σε κολέγιο της Αγίας Λουκίας. Το πλήρες όνομά της είναι Calliopa Pearlette Louisy και έγινε η πρώτη γυναίκα Γενική Κυβερνήτρια στο νησιωτικό κράτος, στις 19 Σεπτεμβρίου του 1997. Διαδέχθηκε τον Σερ Τζορτζ Μάλετ. Τον Δεκέμβριο του 2017 ανακοίνωσε την αποχώρησή της για τις 31 Δεκεμβρίου. Γενικός Κυβερνήτης έγινε προσωρινά ο Έμσκο Ρέμι (υπηρεσιακός από την 1η Ιανουαρίου 2018). Το 1999 της απονεμήθηκε από τη Βασίλισσα της Αγγλίας ο Μεγαλόσταυρος της Λαίδης του Τάγματος του Αγίου Ιωάννη και του Αγίου Μιχαήλ. Βιογραφικό
Αλποχώρι Ηλείας

Το Αλποχώρι είναι χωριό και έδρα της ομώνυμης Τοπικής Κοινότητας του Νομού Ηλείας. Διοικητικά ανήκει στην Δημοτική Ενότητα Ιαρδάνου του Δήμου Πύργου. Το Αλποχώρι απέχει 8,5 χιλιόμετρα από τον Πύργο και περίπου 5 χιλιόμετρα από την θάλασσα. Σύμφωνα με την απογραφή του 2011 έχει πληθυσμό 216 μόνιμους κατοίκους.

 Η ομώνυμη Τοπική Κοινότητα αποτελείται από τους οικισμούς Αλποχώρι (216 μόνιμοι κάτοικοι), Καπανδρίτι (35 μόνιμοι κάτοικοι) και τα Χανάκια (469 μόνιμοι κάτοικοι). Είναι χαρακτηρισμένη ως αγροτικός πεδινός οικισμός, με έκταση 8,524 χμ² (2011). Ο οικισμός Αλποχώρι έχει υψόμετρο 118 μέτρα από την επιφάνεια της θάλασσας ενώ τα Χανάκια μόλις 57 μέτρα. Παλαιότερα μεγάλο μέρος των κατοίκων του τότε δημοτικού διαμερίσματος έμενε στο Αλποχώρι, αλλά μετακινήθηκε στα Χανάκια εξαιτίας της καλύτερης συγκοινωνίας καθώς από εκεί διέρχεται η εθνική οδός Πύργου - Πατρών - Αθηνών ενώ από το Αλποχώρι απέχει 1,5 χιλιόμετρο. Από το χωριό αυτό κατάγεται ο Θεοφιλέστατος Επίσκοπος Ανδρούσης Κωνσταντίνος Παναγιωτακόπουλος. Η πλειοψηφία των κατοίκων ασχολούνται με τη γεωργία και ειδικότερα με την καλλιέργεια των ελαιόδεντρων,από τα οποία βρίθει το χωριό. Άνηκε στον πρώην δήμο Ιάρδανου ο οποίος προσαρτήθηκε στο δήμο Πύργου. Το χωριό γνώρισε ιδιαίτερη άνθιση καθώς ήταν πλούσια η παραγωγή του "μαύρου χρυσού", ήτοι της σταφίδας και της βιομηχανικής τομάτας, για την οποία πλήθος εμπόρων εξέφραζε ενδιαφέρον. (σε παρένθεση ο πληθυσμός της τοπικής κοινότητας) Το 1978 ιδρύθηκε ο ποδοσφαιρικός σύλλογος Αετός Αλποχωρίου, ο οποίος σήμερα αγωνίζεται στην Α2' κατηγορία του τοπικού πρωταθλήματος. Έδρα του συλλόγου είναι το κοινοτικό γήπεδο το οποίο ονομάζεται Τσαούσειο προς τιμήν του Διονύσιου Τσαούση ο οποίος δώρησε τον χώρο το 1978. Πολιτιστικός Σύλλογος Αλποχωρίου Ηλείας Θαλαμοειδής Μηκυναϊκός τάφος στο Αλποχώρι Ηλείας Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Παγκόσμιο Πρωτάθλημα Στίβου 2017

Το Παγκόσμιο Πρωτάθλημα Στίβου 2017 της Διεθνούς Ένωσης Ομοσπονδιών Κλασικού Αθλητισμού διεξήχθη από τις 4 έως τις 13 Αυγούστου στο Λονδίνο του Ηνωμένου Βασιλείου. Η ανάθεση της διοργάνωσης έγινε επίσημα στο Μονακό στις 11 Νοεμβρίου 2011.

 Το Λονδίνο και η Ντόχα ήταν οι υποψήφιες χώρες που θα γίνονταν διοργανώτριες χώρες του Παγκοσμίου Πρωταθλήματος της IAAF. Παρ' όλ' αυτά, το Λονδίνο κέρδισε την ψηφοφορία και ανέλαβε τη διοργάνωση. Δρόμοι Άλματα Ρίψεις Σύνθετα * Διοργανώτρια χώρα Επίσημος ιστότοπος
Δικαιώματα ΛΟΑΤ στη Νιγηρία

Η ομοφυλοφιλία είναι παράνομη στη Νιγηρία, σύμφωνα με την ενότητα 21 και παραγράφους 214, 217 (για τις νότιες περιοχές) και 284 (για τις βόρειες περιοχές) του νιγηριακού αστικού κώδικα. Τιμωρείται με φυλάκιση εως 14 χρόνια, ωστόσο η αντιμετώπιση είναι διαφορετική στη βόρεια Νιγηρία η οποία είναι ισλαμική και πολύ έντονα συντηρητική περιοχή. Σύμφωνα με τον νόμο της σαρία, που εφαρμόζεται εκεί, οι ομοφυλοφιλικές σεξουαλικές επαφές τιμωρούνται με έως και 100 χτυπήματα με μαστίγιο και ένα χρόνο φυλάκισης, για όσους δεν είναι παντρεμένοι. Ωστόσο η ποινή για σοδομισμό είναι, στους παντρεμένους άντρες, συνήθως, η θανάτωση με λιθοβολισμό. Από τον Μάρτιο του 2000, 12 άτομα έχουν καταδικαστεί σε θάνατο με λιθοβολισμό, αλλά οι ποινές δεν εφαρμόστηκαν ποτέ.

 Στις 18 Ιανουαρίου του 2007, το Ομοσπονδιακό Εκτελεστικό Συμβούλιο ενέκρινε νόμο που απαγόρευε τον γάμο μεταξύ ομοφυλοφίλων και τον πέρασε στην Εθνική Συνέλευση για ψήφιση, εκεί όμως απορρίφθηκε. Στις 29 Νοεμβρίου 2011, η Γερουσία της Nigeria ψήφισε σχέδιο νόμου που απαγόρευε τον γάμο μεταξύ ομοφυλοφίλων ("Same Sex Marriage (Prohibition) Bill, 2011"). Το νομοσχέδιο ψηφίστηκε από τη νιγηριανή Βουλή των Αντιπροσώπων, στις 30 Μαΐου 2013, αλλά δεν υπεγράφη από τον πρόεδρο της χώρας, Goodluck Jonathan.Στις 13 Ιανουαρίου 2014, ο πρόεδρος της Νιγηρίας, Goodluck Jonathan, υπέγραψε νόμο απαγόρευσης των ομοφυλοφιλικών γάμων ο οποίος είχε προηγουμένως ψηφιστεί από το Κοινοβούλιο, τον Μάιο του 2013. Ο νόμος αυτός είχε ως πρότυπο αντίστοιχο νόμο της Ουγκάντα, ο οποίος ψηφίστηκε τον Δεκέμβριο του 2013 και επιβάλλει ποινές φυλάκισης για ορισμένες μορφές ομοφυλοφιλικών ερωτικών πράξεων. "Nigeria must withdraw anti-gay bill" "Nigeria: Obasanjo Must Withdraw Bill to Criminalize Gay Rights NIGERIA_BANS_SAME_SEX_RELATIONSHIPS%E2%80%A6_THREATENS_SEVERE_SANCTIONS "Nigeria bans same sex relationships... threatens severe sanctions" "Nigeria To Criminalize Gay Marriage & LGBT Meetings" "Nigeria"
Εκλογή της Γερουσίας των Ηνωμένων Πολιτειών στο Μέριλαντ 2000

Η εκλογή της Γερουσίας των Ηνωμένων Πολιτειών στο Μέριλαντ το 2000 διεξάχθηκε στις 7 Νοεμβρίου 2000. Ο κάτοχος του αξιώματος Δημοκρατικός Γερουσιαστής των ΗΠΑ Πολ Σαρμπάνες επανεκλέχθηκε σε μια πέμπτη θητεία.

 Πολ Σαρμπάνες, εν ενεργεία Γερουσιαστής που εκλέχθηκε πρώτη φορά το 1976 Πολ Ράππαπορτ, πρώην αρχηγός της αστυνομίας της Κομητείας Χάουαρντ and former lieutenant governor candidate Ο Ράππαπορτ κέρδισε τον Ρεπουμπλικανικό προκριματικό ενάντια στον Σ. Ρομπ Σομπχάνι, στον Ρος Ζίμμερμαν Πίρποντ, στον Ρόμπιν Φίκερ, στον Κέννεθ Ρ. Τίμμερμαν, τον Κέννεθ Ουέιμαν και τον Τζον Στάφφορντ.
Α.Σ. Σούρμενα

O Αθλητικός Σύλλογος Σουρμένων είναι ελληνικό αθλητικό σωματείο που εδρεύει στα Σούρμενα, περιοχή του Ελληνικού Αττικής. Επίσημο έτος ίδρυσης του συλλόγου είνα το 1928, τα χρώματά του είναι το κόκκινο και το λευκό και το έμβλημά του είναι ένας δικέφαλος αετός. Διαθέτει τμήμα ποδοσφαίρου και παλαιότερα, διέθετε και τμήμα καλαθοσφαίρισης. Το τμήμα καλαθοσφαίρισης του συλλόγου συγχωνεύτηκε το 2012 με τον Α.Ο. Ελληνικού, και έκτοτε δεν υφίσταται.

 Η αρχική ονομασία του συλλόγου ήταν «Α.Ε. Κομνηνών Ελληνικού». Το 1957 αναγνωρίστηκε επίσημα από την Ε.Π.Ο. με Αριθμό Μητρώου 676 και ως αναγνωρισμένο σωματείο εντάχθηκε στη δύναμη και τα πρωταθλήματα της Ε.Π.Σ. Αθηνών, ξεκινώντας την επίσημη αγωνιστική του πορεία τη σεζόν 1957-58. Το 1967 μετονομάστηκε σε «Α.Σ. Σουρμένων», ονομασία με την οποία αγωνίζεται από τη σεζόν 1967-68. Ο Α.Σ. Σουρμένων τη σεζόν 1973-73 κέρδισε για πρώτη φορά την άνοδο στην Α΄ Κατηγορία της Ε.Π.Σ. Αθηνών και αξιοσημείωτα, κατά την παρθενική του παρουσία στο κορυφαίο πρωτάθλημα της Ε.Π.Σ. Αθηνών τη σεζόν 1973-74 αναδείχθηκε δευτεραθλητής Β΄ Ομίλου και έφτασε να διεκδικεί την άνοδο στην Β΄ Εθνική κατηγορία, μέσω του ερασιτεχνικού πρωταθλήματος ανόδου. Συμμετείχε στον 8ο όμιλο του πρωταθλήματος ανόδου με αντιπάλους τους Διαγόρα Ρόδου, Α.Π.Ο. Χίος, Πειραϊκό Νέου Φαλήρου, Άτλαντα Μυτιλήνης και Α.Ο.Κ. Σάμου και τερμάτισε στην 3η θέση, χάνοντας την ιστορική άνοδο στην Β΄ Εθνική. Κατέκτησε το κύπελλο της Ε.Π.Σ. Αθηνών το 1996-97 και το 2016-17, ενώ υπήρξε φιναλίστ το 2003-04. Επίσης υπήρξε πρωταθλητής Ε.Π.Σ. Αθηνών το 2004-05 και αγωνίστηκε στην Δ' Εθνική τις χρονιές 1991-92, 2005-06 και 2006-07. Επίσημη σελίδα Facebook Α.Σ. Σουρμένων
Κύπελλο Ιντερτότο 1962-63

Το Διεθνές Ποδοσφαιρικό Κύπελλο 1962-63 ή Κύπελλο Ράπαν, όπως ήταν πιο γνωστό (το μετέπειτα Κύπελλο Ιντερτότο) κατακτήθηκε από την Σλόβναφτ Ιντερνάσιοναλ Μπρατισλάβα, η οποία κέρδισε την Κάλτσιο Πάντοβα στον τελικό. Στου τουρνουά συμμετείχαν 32 ομάδες. Για πρώτη φορά συμμετείχαν ομάδες από Γαλλία, Ιταλία, Ουγγαρία και Γιουγκοσλαβία.

 Οι ομάδες διαχωρίστηκαν σε 8 ομίλους των 4 ομάδων, παρόλο που δεν υπήρχαν αυστηροί γεωγραφικοί περιορισμοί όπως την προηγούμενη χρονιά. Οι νικήτριες των 8 ομάδων (παρουσιάζονται με έντονη γραφή στους πίνακας που ακολουθούν) προκρίθηκαν στους νοκ-άουτ γύρους. Ο αγώνας μεταξύ Πέτσι Ντόζα και ΧΝΚ Ριέκα αναφέρεται επίσης και σαν 2-0, αλλά επίσημα καταγράφεται με 2-1. Μονός τελικός, στην Πάντοβα. Επίσης αναφέρεται ανεπίσημα ότι ο τελικός ήταν διπλός, με τον πρώτο αγώνα να γίνεται στη Μπρατισλάβα ο οποίος τελείωσε 0-0. Κύπελλο Πρωταθλητριών Ομάδων Ευρώπης 1962-63 Κύπελλο Κυπελλούχων Ευρώπης ποδοσφαίρου 1962-63 Κύπελλο Διεθνών Εκθέσεων 1962-63 Αποτελέσματα στο Rec.Sport.Soccer Statistics Foundation [1] by Pawel Mogielnicki
Γλυκαντικές ουσίες

Με τον όρο γλυκαντικές ουσίες ή γλυκαντικά, χαρακτηρίζονται πρόσθετες ουσίες φυσικής ή συνθετικής προέλευσης που χρησιμοποιούνται, είτε για να προσδώσουν γλυκιά γεύση στα τρόφιμα, είτε ως επιτραπέζια γλυκαντικά.

 Οι τεχνητές γλυκαντικές ουσίες χρησιμοποιούνται ως υποκατάστατα της ζάχαρης: για τη γλύκανση τροφίμων ή σε ειδικά προϊόντα που προορίζονται για διαβητικούς ή για κάποιες επιθυμητές δίαιτες.Οι ουσίες αυτές αν και υπερτερούν σε γλυκύτητα της ζάχαρης εν τούτοις δεν αφομοιώνονται από τον οργανισμό. Κυριότερη τέτοια ουσία της κατηγορίας αυτών είναι ή σακχαρίνη που αποτελεί παράγωγο του βενζοϊκού οξέος. Παλαιότερα, για τον ίδιο σκοπό, χρησιμποιούνταν κυκλαμικά άλατα που όμως αποσύρθηκαν από την κυκλοφορία, από το 1970, λόγω αποδεδειγμένης καρκινογόνου δράσης σε πειραματόζωα, χωρίς όμως αυτό να έχει επαληθευθεί και για ανθρώπους, εγείροντας έτσι πολλές αμφιβολίες. Στα τελευταία χρόνια παρατηρείται μεγάλος όγκος έρευνας για ανακάλυψη νέων γλυκαντικών ουσιών μεταξύ των οποίων περιλαμβάνεται η γλυκορριζίνη, η διυδροχαλκόνη, η φλαβόνη καθώς και η φυσική γλυκοπρωτεΐνη "μιράκλ φρούιτ" (miracle fruit), που παράγεται από εξωτικά φυτά της δυτικής Αφρικής και που σήμερα η καλλιέργειά τους έχει επεκταθεί και στις ΗΠΑ. Προσθετικά τροφίμων
Πραγματικότητα

Πραγματικότητα είναι η κατάσταση των πραγμάτων όπως αυτά υπάρχουν και όχι όπως τα φανταζόμαστε ή θα μπορούσαν να είναι. Στην πιο διευρυμένη του έννοια ο όρος πραγματικότητα περιλαμβάνει όλα όσα υπάρχουν είτε αυτά είναι παρατηρήσιμα είτε όχι. Η σύγχρονη Ευρωπαϊκή Φιλοσοφία χρησιμοποιεί 4 έννοιες ώστε να ξεχωρίζει τι αποτελεί μέρος της πραγματικότητας, δηλαδή τι αποτελεί πραγματικό φαινόμενο. Φαινομενολογική πραγματικότητα Αλήθεια Γεγονός Αξίωμα

 Αναφέρεται στην αντίληψη του κόσμου από ένα και μόνο άτομο. Η φόρμα αυτή της πραγματικότητας βασίζεται καθαρά στην προσωπική αντίληψη του ατόμου από πολύ απλά πράγματα, όπως σχήματα, χρώματα κτλ. μέχρι σύνθετες έννοιες. Οι φαινομενολογικές πραγματικότητες πολλών ανθρώπων μπορούν να μοιάζουν ή να συμπίπτουν ή να είναι εντελώς διαφορετικές. Παράδειγμα: Η εντύπωση ότι η Γη είναι επίπεδη. Όταν δύο ή περισσότεροι άνθρωποι συμφωνούν στην αντίληψη ενός φαινομένου τότε δημιουργείται μια κοινή σύμβαση για το φαινόμενο και την αίσθηση που δημιουργεί. Όταν αυτό συμβαίνει για ένα μεγάλο σύνολο ανθρώπων τότε αναπτύσσεται η έννοια της αλήθειας, δηλαδή η κοινή σύμβαση ότι ένα φαινόμενο το αντιλαμβάνονται όλοι όμοια. Παράδειγμα: Δύο διαφορετικά σύνολα μπορούν να έχουν διαφορετικές κοινές αλήθειες. Οι μεν να λένε ότι ο ουρανός είναι γαλάζιος και οι δε ότι ο ουρανός είναι μπλε. Γεγονός αποτελεί ένα φαινόμενο το οποίο δεν μπορεί να κριθεί υποκειμενικά και έχει έναν οικουμενικό χαρακτήρα. Παράδειγμα: Ο Ήλιος είναι το κέντρο του Ηλιακού μας συστήματος. Αξίωμα είναι μια αυτο-αποδεικνυούμενη πραγματικότητα. Αποτελεί την βάση πάνω στην οποία περαιτέρω υποθέσεις γίνονται. Παράδειγμα: 1 + 1 = 2. Αφού 1 + 1 = 2 τότε 1 + 1 + 1 = 2 + 1. Είναι Μεταφυσική Ιδεαλισμός Εικονική πραγματικότητα
Άγνωστος Πόλεμος

Ο Άγνωστος Πόλεμος είναι ασπρόμαυρη πολεμική-κατασκοπευτική τηλεοπτική σειρά που προβλήθηκε στην ΥΕΝΕΔ την περίοδο 1971-74. Αποτελείται από 226 επεισόδια, ενώ οι ιστορίες της διαδραματίζονται την περίοδο του Β' Παγκοσμίου Πολέμου. Το σενάριο είναι του Νίκου Φώσκολου, ενώ ο Κώστας Κουτσομύτης έκανε σε αυτήν το σκηνοθετικό ντεμπούτο. Πρωταγωνιστούν οι Άγγελος Αντωνόπουλος, Γκέλυ Μαυροπούλου, Μιράντα Κουνελάκη, Γιώργος Σίσκος, Γιώργος Τζώρτζης, Τίμος Περλέγκας, Θόδωρος Έξαρχος, Ντίνος Καρύδης, Σμαρούλα Γιούλη, Βασίλης Διαμαντόπουλος και άλλοι.

 Η σειρά αποτελούνταν από υποθέσεις αντικατασκοπείας στα χρόνια του Β' Παγκοσμίου Πολέμου, τις οποίες αναλάμβανε ο κεντρικός ήρωας συνταγματάρχης Βαρτάνης (Άγγελος Αντωνόπουλος), ο οποίος υπηρετεί στο γραφείο αντικατασκοπείας και είναι επικεφαλής μιας επιτροπής που ανακρίνει και ερευνά για τις κινήσεις των κατασκόπων του Άξονα. Ο Άγνωστος πόλεμος αποτελεί, σύμφωνα με τον δημιουργό του, μια διασκευή -σεναριακά- του Κοντσέρτο για πολυβόλα. Η πρώτη ιστορία του σίριαλ με τίτλο «Καταδικασμένη σε θάνατο» πέρασε σχεδόν απαρατήρητη, αλλά η δεύτερη (τίτλος «Ο άνθρωπος με τα δυο πρόσωπα») με την εμφάνιση ενός σωσία του λοχαγού Έκτορα Ψάχου, κυριολεκτικά χάλασε κόσμο. Για τα δεδομένα εκείνης της εποχής εξελίχθηκε σε δημοφιλέστατο σίριαλ, σε τέτοιο βαθμό που κατέχει σταθερά την πρώτη θέση τηλεθέασης στην ιστορία της ελληνικής τηλεόρασης με ποσοστό 83%. Όλοι οι ήρωες της σειράς έγιναν τόσο δημοφιλείς, ώστε αργότερα τηλεοπτική κριτικός κατηγόρησε τον Νίκο Φώσκολο πως φτιάχνοντας τόσο συμπαθείς αξιωματικούς, συμφιλίωνε τους Έλληνες με το δικτατορικό καθεστώς. Υπήρξε το δημοφιλέστερο τηλεοπτικό πρόγραμμα τις τηλεοπτικές περιόδους 1971-1972 και 1972-1973, ενώ συνεχίστηκε έως τον Φεβρουάριο του 1974. Ωστόσο, δεν διασώζεται στο Αρχείο της ΕΡΤ, καθώς η μαγνητική ταινία πάνω στην οποία γυρίστηκαν οι πρώτες ελληνικές τηλεοπτικές σειρές, κατά την τότε εποχή, ξαναχρησιμοποιήθηκε αργότερα ή καταστράφηκε λόγω κακής συντήρησης. Το 1987, ένα remake της σειράς γυρίστηκε από τον Νίκο Φώσκολο, ως βιντεοπαραγωγή, πάλι με τον Άγγελο Αντωνόπουλο στον πρωταγωνιστικό ρόλο. Στο ρόλο της Χριστίνας Ψάχου έπαιξε αρχικά η Μαρία Αλιφέρη και στη συνέχεια η Τόνια Καζιάνη. Η παραγωγή αυτή προβλήθηκε ως σίριαλ το 1990 στον ΑΝΤ1, σε 7 ημίωρα επεισόδια, και μάλιστα ήταν η πρώτη σειρά που έκανε πρεμιέρα στον ΑΝΤ1 και συγκεκριμένα την Τρίτη 23 Ιανουαρίου 1990, ενώ επαναπροβλήθηκε το 1995 από το New Channel. Η αυθεντική μουσική της Δανάης Ευαγγελίου από τους τίτλους έναρξης της τηλεοπτικής σειράς του 1971 διατηρήθηκε στους τίτλους έναρξης και της νεότερης τηλεοπτικής σειράς. Ο ερευνητής της Βέροιας: Άγνωστος Πόλεμος Retro DB: Άγνωστος Πόλεμος IMDb: Άγνωστος Πόλεμος (1990) Στάθης Βαλούκος, Ελληνική Τηλεόραση, Αθήνα 1998, σελίδες 18, 19 Μάκης Δελαπόρτας, Ο άγνωστος Νίκος Φώσκολος, εκδ.Ορφέας, Αθήνα, 2004
Στανισουάβα Τσελίνσκα

Η Στανισουάβα Τσελίνσκα (πολωνικά: Stanisława Celińska) (29 Απριλίου 1947, Βαρσοβία) είναι Πολωνή ηθοποιός. Για τους ρόλους της κέρδισε δύο βραβεία Πολωνικού Κινηματογράφου και ήταν υποψήφια άλλες τρεις φορές.

 Το 1968, η Τσελίνσκα έκανε το ντεμπούτο της στο θέατρο. Ένα χρόνο αργότερα αποφοίτησε από την Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας. Έκτοτε, έπαιξε σε πολλά θέατρα της Βαρσοβίας. Επί του παρόντος, η Τσελίνσκα παίζει στο Νέο Θάετρο και στο Σύγχρονο Θέατρο, και τα δύο στη Βαρσοβία. Το 2015, το δεύτερο άλμπουμ της (Atramentowa) ως τραγουδίστρια κατέλαβε υψηλή θέση στα πολωνικά charts και έγινε χρυσό άλμπουμ. Το 1986, της απονεμήθηκε ο Αργυρός Σταυρός της Αξίας, ένα πολωνικό βραβείο του πολιτικού κράτους που αναγνωρίζει τις υπηρεσίες προς το κράτος. Στανισουάβα Τσελίνσκα στην IMDb
Μπαρμπάς

O Μπαρμπάς ή εναλλακτικά, με άλλον τονισμό, Μπάρμπας ή και Χιονίστρα είναι βουνό της Αχαΐας και έχει υψόμετρο 1.613 μέτρα. Αποτελεί στην ουσία ανατολική απόληξη του Παναχαϊκού όρους.

 Βρίσκεται σε περιοχή ανάμεσα στο νοτιοδυτικό τμήμα του Δήμου Αιγιαλείας και το βόρειο-βορειοανατολικό τμήμα του Δήμου Ερυμάνθου, οριζόμενη από τους ποταμούς Μεγανείτη (ή Μεγανείτα) στα βορειοδυτικά του και Σελινούντα στα ανατολικά του, το οροπέδιο της Ρακίτας στα νοτιοδυτικά του και το ρέμα Τσίκιζα στα νότιά του. Στα ανατολικά του βρίσκεται ο ορεινός όγκος Κλωκός, από τον οποίο χωρίζεται με το φαράγγι που σχηματίζει ο Σελινούντας. Στις βόρειες υπώρειές του βρίσκονται τα χωριά Κουνινά και Παρασκευή, η παραθεριστική θέση Λόπεσι, το εγκαταλελειμμένο χωριό Παλιά Κουνινά, καθώς και το μοναστήρι της Πεπελενίτσης. Στις νότιες υπώρειές του βρίσκεται το Άνω Μαζαράκι καθώς και η αρχική θέση «Παλιοχώρι» του χωριού. Στα δυτικά και νοτιοδυτικά του βρίσκεται η οικιστική θέση της Ρακίτας, που αποτελεί σημαντικό παραθεριστικό θέρετρο, ο γεωμετρικός ναός της θεάς Αρτέμιδος και το εγκαταλελειμμένο χωριό Άνω Φράγκα. Μαζί με τον Κλωκό και το φαράγγι του Σελινούντα είναι ενταγμένο στο ευρωπαϊκό οικολογικό δίκτυο Natura 2000, καθότι περιοχή με πλούσια χλωρίδα και πανίδα, στην οποία έχουν εντοπιστεί κάποια ενδημικά είδη, και η έκταση των 117.388 στρεμμάτων γης που ορίζουν αποτελεί γνωστό φυσιολατρικό προορισμό. Οι βόρειες πλαγιές του, στην περιοχή της παραθεριστικής θέσης Λόπεσι, είναι καλυμμένες από ελατοδάσος, που γλύτωσε από τις δασικές πυρκαγιές του 2007, ενώ στις βορειότερες υπώρειές του, προς το χωριό Παρασκευή, συναντάται πευκοδάσος. Το καλοκαίρι του 2007 μεγάλο μέρος του βουνού, κυρίως οι ανατολικές πλαγιές του, καταστράφηκε από μεγάλες σε έκταση πυρκαγιές, ενώ τα γειτονικά βουνά Κλωκός και Ρούσκιο καθώς και το φαράγγι του Σελινούντα κατεκάηκαν ολοκληρωτικά· σύμφωνα με στοιχεία του οργανισμού της WWF, κάηκε το 50,4% (30.476 στρέμματα) της προστατευόμενης περιοχής των ορέων Μπαρμπάς, Κλωκός και του φαραγγιού του Σελινούντα. Κλωκός Παναχαϊκό Αχαΐα, Χάρτης νομού και σχέδια πόλεων, περιηγητικός χάρτης, ταξιδιωτικός οδηγός. Χάρτης σε κλίμακα 1:100.000 συμβατός με GPS, Εκδόσεις Όραμα, Ραφήνα χ.χ. ISBN 978-960-448-606-9. Κώστας Παπακωνσταντίνου, «Σχέδιο Δράσης για την Ζώνη Ειδικής Προστασίας "GR2320010 Όρη Μπαρμπάς – Κλωκός και Φαράγγι Σελινούντα"», στο: Α. Δημαλέξης, Δ. Μπούσμπουρας, Θ. Καστρίτης, Α. Μανωλόπουλος, V. Saravia (συντονιστές έκδοσης), Τελική αναφορά προγράμματος επαναξιολόγησης 69 σημαντικών περιοχών για τα πουλιά για τον χαρακτηρισμό τους ως Ζωνών Ειδικής Προστασίας της Ορνιθοπανίδας, Υ.ΠΕ.ΧΩ.Δ.Ε., Αθήνα, Οκτώβριος 2009. [Δημοσιευμένο στην ιστοσελίδα ypeka.gr. Ανακτήθηκε: 20/04/2018.] WWF Ελλάς, Συνοπτική έκθεση αξιολόγησης της μεταπυρικής πορείας αποκατάστασης των ορεινών όγκων Μπαρμπάς και Κλωκός, Αθήνα 2015. Σωτήρης Αγαπάκης, Χλωριδική ανάλυση του όρους Κλωκός, διπλωματική εργασία, Πανεπιστήμιο Πατρών-Σχολή Θετικών Επιστημών-Τμήμα Βιολογίας, Ιούλιος 2014. Χάρτης της περιοχής. topoguide.gr. Ανακτήθηκε: 20/04/2018. ΦΙΛΟΤΗΣ. Βάση Δεδομένων για την Ελληνική Φύση. filotis.itia.ntua.gr. Ανακτήθηκε: 20/04/2018.
Αναστάσιος Λιακόπουλος

Ο Αναστάσιος Λιακόπουλος (1879-1958) ήταν αντιστράτηγος ε.α., τέως βουλευτής του Λαικού Κόμματος στη Φθιώτιδα, ειδικός σύμβουλος του Υπουργείου Δημοσίων Έργων μετά την αποστρατεία του.

 Γεννήθηκε το 1879. Διακρίθηκε στις μάχες του Σαρανταπόρου και των Σερβίων στους πολέμους 1912-13. Τιμήθηκε με τον χρυσούν και αργυρούν Σταυρόν του Σωτήρος και με το μετάλλιο της Στρατιωτικής Αξίας. Απεβίωσε το 1958.
Αρμάν Λοπές

Ο Αρμάν Λοπές, γεννημένος στις 25 Μαρτίου 1943 στην επαρχία της Λεϊρία, είναι επιχειρηματίας και ποδοσφαιρικός παράγοντας, ο οποίος είναι περισσότερο γνωστός για την παρουσία του ως πρόεδρος της ΟΣ Λουζιτανός Σαιν-Μωρ για διάστημα πάνω από 30 ετών και στη συνέχεια της ΟΣ Κρετέιγ από το 2002.

 Είναι ο μεγαλύτερος υιός οικογένειας με τρία παιδιά. Το 1961, προκειμένου να αποφύγει τη στρατολόγησή του για να πολεμήσει στο μέτωπο του Πολέμου της ανεξαρτησίας της Αγκόλα, αναχώρησε για τη Γαλλία, κατόπιν σχετικής υπόδειξης του παππού του (στρατιώτη στη διάρκεια του Α΄ Παγκοσμίου Πολέμου). Ήταν στις 3 Νοεμβρίου 1961 που έφτασε στην Gare d'Austerlitz. Ξεκίνησε να εργάζεται σε δημόσια έργα και στη συνέχεια σε ένα κατάστημα επίπλων, όπου και ανέλαβε χρέη μεταφορέα με αποτέλεσμα να ταξιδέψει σχεδόν όλη τη Γαλλία. Το 1966, η ποδοσφαιρική ομάδα της Ουνιάο Ντεσπορτίβα ος Λουζιτάνος ιδρύθηκε από εργαζόμενος στα επιπλοποιεία του Σαιν-Μωρ και με πρόεδρο τον Ζοζέ Λέμπρ. Ο Λοπές ανέλαβε χρέη προέδρου το 1971. Το 1972, ξεκίνησε να εργάζεται για μία εταιρεία με ειδίκευση την εκμετάλλευση της άμμου και ίδρυσε τη δική του επιχείρηση στη διάρκεια του ίδιου έτους. Οι Lusitanos άρχισαν σταδιακά να ανεβαίνουν τις κατηγορίες στην πυραμίδα του γαλλικού ποδοσφαίρου φτάνοντας στην PH το 1981. Μετά από οχτώ χρόνια στην ίδια κατηγορία, η ομάδα ξεκίνησε νέα ανοδική πορεία πετυχαίνοντας την άνοδο 5 φορές σε διάστημα οκτώ ετών. Η ομάδα της πορτογαλικής κοινότητας έφτασε στο Νασιονάλ το 1996, όπου και παρέμεινε για διάστημα δύο σεζόν προτού επιστρέψει στο CFA για να επιστρέψει εκ νέου για μία σεζόν, την περίοδο 2001-2002. Το 2002, ανέλαβε χρέη προέδρου της USC, η οποία βρισκόταν τότε στην D2, της οποίας και παραμένει πρόεδρος μέχρι σήμερα. Είναι επίσης socio της πορτογαλικής Μπενφίκα. Ταυτόχρονα, είναι πρόεδρος της Société Francilienne de Béton (κύριου χορηγού της ομάδας του από το 2003), καθώς και του ραδιοφωνικού σταθμού Radio Alfa. Βιογραφικό του Αρμάν Λοπές
Αμπελεία Λάρισας

Η Αμπελεία είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην Τοπική Κοινότητα Αμπελείας, της Δημοτικής Ενότητας Πολυδάμαντα και υπάγεται στον Δήμο Φαρσάλων. Η κοινότητα είναι χαρακτηρισμένη ως αγροτικός πεδινός οικισμός, με έκταση 18,605 χμ² (2011).

 Η Αμπελεία βρίσκεται σε υψόμετρο 207 μέτρων και έχει πληθυσμό 231 κατοίκων, σύμφωνα με την Απογραφή του 2011. Μέχρι το 1927, ονομαζόταν Κάτω Δερεκλί. Διοικητικές μεταβολές οικισμών - Αμπελεία Λάρισας (Αμπελιά Λάρισας, Κάτω Δερεκλί Λάρισας) (Ε.Ε.Τ.Α.Α.). Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
(55636) 2002 TX300

Το (55636) 2002 TX300 είναι ένα κλασικό αντικείμενο της ζώνης του Kuiper με διάμετρο περίπου 300 χιλιόμετρα και θεωρείται ότι είναι θραύσμα από την σύγκρουση της Χαουμέιας με ένα άλλο αντικείμενο. Η τροχιά του μοιάζει με αυτήν της Χαουμέιας, του 1996 TO66, του 2003 OP32 και του 2005 RR43, καθώς όλα ανήκουν στην ίδια οικογένεια αστεροειδών.

 Το 2002 TX300 έχει τροχιά παρόμοια με της Χαουμέια, δηλαδή έχει μεγάλη κλίση (26°), μέτρια εκκεντρότητα (0,12) και περιήλιο μακριά από τον Ποσειδώνα, περίπου στις 37 ΑΜ. Μια αρχική εκτίμηση με βάση τις μη θερμικές εκμπομπές στο υπέρυθρο το 2004 έθεσε ανώτερο όριο για τη διάμετρο του σώματος στα 709 χιλιόμετρα και κατώτερο για τη λευκαύγεια στο 0,19. Το 2009 έλαβε χώρα επιπρόσθηση με ένα αστέρι με φαινόμενο μέγεθος 13,1 στον αστερισμό της Ανδρομέδας. Η επιπρόσθηση έδειξε ότι είχε διάμετρο 286 χιλιόμετρα και υπολογιζόμενη λευκαύγεια 0,88. Τα παγωμένα σώματα αποκτούν σφαιρικό σχήμα εξαιτίας της βαρύτητάς τους όταν έχουν διάμετρο ανάμεσα σε 200 και 400 χιλιόμετρα.Το 2002 ΤΧ300 έχει ουδέτερο χρώμα ενώ το φάσμα απορροφάτε κατά 60% η γραμμή του νερού, με το οποίο είναι καλυμμένο, ενώ οι οργανικές ουσίες σπανίζουν. Όλα αυτά ενισχύουν τη θεωρία ότι αποτελεί προϊόν σύγκρουσης. Περιστρέφεται σε 8,12,16 ή 24 ώρες, με πιο πιθανό να είναι 12 ώρες.
Εκλογή της Γερουσίας των Ηνωμένων Πολιτειών στο Κεντάκι 2008

Η εκλογή της Γερουσίας των Ηνωμένων Πολιτειών στο Κεντάκι 2008 διεξάχθηκε στις 4 Νοεμβρίου 2008. Ο Αρχηγός της Μειοψηφίας και εν ενεργεία Ρεπουμπλικανός Γερουσιαστής Μιτς ΜακΚόνελ επέτυχε την επανεκλογή του για μια πέμπτη θητεία.

 Το 2007 ο αντιδημοφιλής Ρεπουμπλικανός Κυβερνήτης Έρνι Φλέτσερ ηττήθηκε στην προσπάθεια επανεκλογής του. Οι Δημοκρατικοί πήραν τον έλεγχο αμφότερων των σωμάτων του Κογκρέσου στις ενδιάμεσες εκλογές του 2006 και τον Οκτώβριο ο Τσακ Σούμερ αναγνώρισε ότι στόχευαν την έδρα του ΜακΚόνελ.Ο πολιτειακός εκτιμητής Κριτ Λουάλλεν θεωρείτο κορυφαίος διεκδικητής για το Δημοκρατικό χρίσμα, αλλά αποφάσισε να παραμείνει εκτιμητής. Στον Λούνσφορντ ζητήθηκε να είναι υποψήφιος από τον Κυβερνήτη του Κεντάκι Στιβ Μπεσίρ. Επτά υποψήφιοι διαγωνίστηκαν για το χρίσμα του Δημοκρατικού Κόμματος. The primaries for both parties took place on May 20, 2008 in which Lunsford took more than 50%. Μάικλ Κάσσαρο Μπρους Λούνσφορντ James Rice Kenneth Stepp David Williams David Wylie
STS-86

Η πτήση STS-98 (αγγλ. Space Transportation System, διαστημικό σύστημα μεταφορών) είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ΜΙΡ). Πραγματοποιήθηκε με το διαστημικό λεωφορείο Ατλαντίς από τις στις 26 Σεπτεμβρίου μέχρι τις 6 Οκτωβρίου του 1997 από το συγκρότημα εκτοξεύσεων LC-39A του ακρωτηρίου Κέννεντυ. Μετά από αυτή την πτήση, το διαστημικό λεωφορείο Ατλαντίς έκανε μια εκτεταμένη διακοπή λειτουργίας για λόγους συντήρησης και αναβάθμισης.

 Το πλήρωμα που επάνδρωσε την πτήση: Ήταν η έβδομη αποστολή ελλιμενισμού στον πρώτο διαστημικό σταθμό ΜΙΡ και μετέφερε την διπλή ενότητα SPACEHAB για τον ελλιμενισμό με τον ΜΙΡ, την μεταφορά φορτίου και την ανταλλαγή αστροναυτών. Οι προηγούμενες αποστολές στον ΜΙΡ ήταν η STS-71, η STS-74, η STS-76, η STS-79, η STS-81 και η STS-84. Τα κυριότερα σημεία της αποστολής περιλαμβάνουν πέντε ημέρες ελλιμενισμού με εργασίες στον διαστημικό σταθμό, την ανταλλαγή των μελών του πληρώματος Foale και Wolf. Ένας διαστημικός περίπατος για την ανάκτηση των τεσσάρων ωφέλιμων φορτίων από τη Linda Godwin και τον Rich Clifford κατά την διάρκεια της πτήσης STS-76 για να μελετήσουν το περιβάλλον γύρω από τον διαστημικό σταθμό ΜΙΡ. Το Ατλαντίς μετέφερε την διπλή μονάδα SPACEHAB και επέστρεψε πειραματικό υλικό και δείγματα στη γη. Ο Foale επέστρεψε στη γη μετά από παραμονή 145 ημερών στο διάστημα, και 134 από αυτές στο ΜΙΡ. Η κατ' εκτίμηση απόσταση που διένυσε στο διάστημα ήταν 93 εκατομμύρια χιλιόμετρα, πραγματοποιώντας έτσι την δεύτερη μακρύτερη Αμερικάνικη διαστημική πτήση, ακολουθώντας το ρεκόρ των 188 ημερών του Shannon Lucid. Την παραμονή του στο διάστημα επισκιάστηκε από μια σύγκρουση στις 25 Ιουνίου μεταξύ ενός οχήματος ανατροφοδότησης του Progress και της ενότητας Spektr του σταθμού. Η σύγκρουση έκανε ζημιά σε ένα θερμαντικό σώμα και σε μια από τις τέσσερις ηλιακές μονάδες παραγωγής ρεύματος του Spektr. Το ατύχημα έγινε κατά την διάρκεια ενός χειρισμού ελλιμενισμού υπό την καθοδήγηση του διοικητή της αποστολής ΜΙΡ 23, του Vasili Tsibliev. Επειδή από το ατύχημα άρχισε να διαρρέει αέρας και να πέφτει η πίεση στον διαστημικό σταθμό, το πλήρωμα σφράγισε την πόρτα της ενότητας Spektr, αφήνοντας στο εσωτερικό τα προσωπικά αντικείμενα του Foale και διάφορα άλλα επιστημονικά πειράματα της NASA, και επανέφερε την ατμοσφαιρική πίεση τις υπόλοιπες ενότητες. περιληπτική περιγραφή (Αγγλικά) Αρχειοθετήθηκε 2016-03-03 στο Wayback Machine. STS-86 Video Highlights
Μεκλεμβούργο-Δυτική Πομερανία

Το Μεκλεμβούργο-Δυτική Πομερανία (γερμ. Mecklenburg-Vorpommern, κυριολεκτική -και εν μέρει σε χρήση- μετάφραση: Μεκλεμβούργο-Πρόσω Πομερανία ή Μεκλεμβούργο-Προπομερανία) είναι ένα από τα δεκαέξι oμόσπονδα κρατίδια της Γερμανίας. Η έκτασή του είναι 23.174,17 χμ², έχει 1.707.266 κατοίκους και πρωτεύουσά του είναι το Σβερίν ενώ μεγαλύτερη πόλη είναι το Ρόστοκ.

 Το κρατίδιο σχηματίστηκε από την συνένωση του πρώην γερμανικού κρατιδίου του Μεκλεμβούργου και του τμήματος της Πομερανίας που βρίσκεται δυτικά του Όντερ (αν και το Στετίνο με τα περίχωρά του δυτικά του Όντερ παραχωρήθηκε στην Πολωνία) που παρέμεινε στη Γερμανία μετά τον Β΄ Παγκόσμιο Πόλεμο. Το σημερινό κρατίδιο υφίσταται από τις 23 Αυγούστου 1990, λίγο πριν την γερμανική επανένωση, οπότε ανασυστάθηκε από την κυβέρνηση της Ανατολικής Γερμανίας (με ελαφρώς αλλαγμένα σύνορα) μαζί με τα υπόλοιπα γερμανικά κρατίδια στην πρώην Ανατολική Γερμανία. Επίσημη ιστοσελίδα Πομερανία Μεκλεμβούργο-Δυτική Πομερανία στο Curlie
Δονάτος της Έσσης

Ο Δονάτος (γερμ. Donatus, γενν. 17 Οκτωβρίου 1966) από τον Οίκο της Έσσης του κλάδου Κάσσελ-Ρούμπενχαϊμ είναι τιτουλάριος: εκλέκτορας της Έσσης, μέγας δούκας της Έσσης & παρά τω Ρήνω και βασιλιάς της Φινλανδίας.

 Ο Χάινριχ-Ντονάτους-Φίλιππ-Ουμπέρτο είναι ο μόνος γιος του Μαυρικίου τιτουλάριου: εκλέκτορα της Έσσης, μεγάλου δούκα της Έσσης & παρά τω Ρήνω και βασιλιά της Φινλανδίας και της Τατιάνας, κόρης του Γουσταύου-Αδόλφου πρίγκιπα του Ζάυν-Βίττγκενσταϊν-Μπέρλεμπουρκ. Είναι εκπαιδευμένος Οικονομολόγος και διευθύνει το Ίδρυμα του Οίκου της Έσσης, που σκοπό έχει την ανάδειξη της πολιτιστικής κληρονομιάς και της ιστορίας του Οίκου. Μέλη του είναι ο Φρειδερίκος της Σουηδίας, η Αλεξάνδρα σύζυγος του Νικολάου Β΄ αυτοκράτορα της Ρωσίας, ο Λουδοβίκος κόμης του Μαουνμπάττεν, αρχιναύαρχος της Βρετανίας και αντιβασιλιάς της Ινδίας και η εξαδέλφη του Βικτώρια-Ευγενία, σύζυγος του Αλφόνσου ΙΓ΄ της Ισπανίας. Επίσης διαχειρίζεται τον αμπελώνα πρίγκιπας της Έσσης έκτασης 45 εκταρίων, που ειδικεύεται στην παραγωγή ποικιλιών. Το 1968 απεβίωσε ο Λουδοβίκος μέγας δούκας της Έσσης & παρά τω Ρήνω, τελευταίος του κλάδου της Έσσης-Ντάρμστατ, και τον κληρονόμησε ο Φίλιππος του κλάδου της Έσσης-Κάσσελ. Πιο πριν ο Λουδοβίκος είχε υιοθετήσει τον γιο τού Φιλίππου, τον Μαυρίκιο. Ο τελευταίος έγινε από το 1980 αρχηγός του Οίκου της Έσσης (κλάδοι Κάσσελ και Ντάρμστατ) και το 2013 που απεβίωσε, τον διαδέχθηκε ο Δονάτος. Νυμφεύτηκε το 2003 τη Φλόρια-Φραντσίσκα-Μαρία Λουίζα-Έρικα κόμισσα φον Φάμπερ-Κάστελλ, ανιψιά του διευθυντή της Εταιρείας "Φάμπερ-Κάστελλ. Προσκλήθηκαν 300 καλεσμένοι και ακολούθησε δεξίωση στο ανάκτορο Κρόνμπερκ. Είχε δίδυμα τέκνα: Παυλίνα γενν. 2007. Μαυρίκιος (Moritz) γενν. 2007, τιτουλάριος διάδοχος. Αύγουστος γενν. 2012. Ιδρύθηκε το 1928 και διαχειρίζεται την περιουσία του Οίκου: δάση, αγροτικές εκτάσεις, κάστρα, ξενοδοχεία και μία συλλογή έργων Τέχνης. Η Συλλογή εκτίθεται στο ανάκτορο Φαζανερή στο Άιχεντσελλ της Έσσης, πρώην θερινή διαμονή του ηγουμένου της Φούλντα. Το ανάκτορο αποκτήθηκε το 1803 με τη διάλυση του Γερμανικού βασιλείου. Υπάρχουν τα ανάκτορα Κρόνμπεργκ και Χέσσισχερ που έχουν γίνει ξενοδοχεία, ο αμπελώνας πρίγκιπας της Έσσης στο Γιοχάννισμπερκ (αγοράστηκε το 1957) και τα ανάκτορα Βόλφσγκαρτεν και Πάνκερ, που χρησιμοποιούνται για τη διαμονή της οικογένειας. Έχουν πωληθεί τα ανάκτορα Γίλιππσρουε στο Χανάου (το 1950), Ρούμπενχαϊμ στο Όφφενμπαχ επί του Μάιν (το 1965) και το κάστρο Τάρασπ στην Ελβετία (2016).